নওগাঁয় বাংলাদেশ প্রতিদিন এর ৮ম প্রতিষ্ঠা বার্ষিকী পালিত | চাঁপাই দর্পণ
নওগাঁ প্রতিনিধি \ বর্ণাঢ্য র‌্যালী, আলোচানা সভা ও কেক কাটার মধ্যে দিয়ে নওগাঁয় বাংলাদেশ প্রতিদিন পত্রিকার ৮ম প্রতিষ্ঠা বার্ষিকী পালিত হয়েছে। এতে প্রধান অতিথি ছিলেন নওগাঁ জেলা মুক্তিযোদ্ধা ইউনিট কমান্ডার হারুন অল-রশীদ। বুধবার সকালে জেলা প্রেসক্লাব থেকে একটি বর্ণাঢ্য র‌্যালী বের হয়ে শহরের পধান প্রধান সড়ক প্রদক্ষিন শেষে পুনরায় সেখানে গিয়ে শেষ হয়। পরে সেখানে এক আলোচনা সভা হয়। জেলা প্রেসক্লাবের সভাপতি কায়েস উদ্দিনের সভাপতিত্বে অনুষ্ঠিত আলোচনা সভায় অন্যান্যের মধ্যে বক্তব্য রাখেন বাংলাদেশ বেতারের প্রতিনিধি শেখ আনোয়ার হোসেন, একুশে পরিষদের সভাপতি এ্যাডঃ আব্দুল বারী, এটিএন বাংলা ও এটিএন নিউজের প্রতিনিধি রায়হান আলম, বাংলাভিশন টিভির প্রতিনিধি বেলায়েত হোসেন, এনটিভির প্রতিনিধি আসাদুজ্জামান জয়, চ্যানেল টুয়েন্টি ফোর প্রতিনিধি হারুন অর রশীদ চৌধুরী, বাংলাদেশ প্রতিদিন পত্রিকার প্রতিনিধি বাবুল আকতার রানা প্রমুখ। পরে প্রধান অতিথি কেক কাটেন।